Syria (jahaaj)

Syria ek jahaaj rahaa jisme girmitya logan ke India  se Fiji lawa gais rahaa, aur ii jahaaj Fiji me chattan ke uppar charr ke barbaad hoe gais rahaa. 

 Banawat 
Syria, 207.7 feet lamba aur 1,010 ton garrhu loha ke banaa, paal waala jahaaj rahaa. Iske 1868 me Nourse Line ke khatir William Pile of Sunderland banais rahaa. Ii jahaaj ke naam Karnataka me Syria Nadii se aais hae. 

 Itihaas 
Fiji aae se pahile ii jahaaj West Indies girmitya log ke lai jaae ke khatir kaam me lawa jaawat rahaa. Syria ke Fiji ke yatra uske khatir akhri yatra rahaa jab ki Suva se khali 4 mile duur ,etwar ke roj, 11 May 1884 ke saarhe aath baje, Nasilai Reef ke uppar charr gais rahaa aur 49 logan mar gain. Ii Fiji ke sab se kharaab durghatna rahaa. Syria, Calcutta 13 March 1884 ke 497 girmitya logan ke lae ke choris. Syria ke yatra bina koi ghatna ke rahaa jab ki uu Indian Ocean se Australia ke south me jaae ke huan ke hawa ke istemaal kar ke khaali 58 roj me Fiji ke nangich pahuncha. Jab jahaaj ke Captain Kadavu dekhis tab uu jaada hawa ke khatir allow nahi karis aur Syria, Nasilai Reef ke, Captain ke anumaan se, nangich rahaa. Saat baje raat talak puura chaand rahaa lekin koi bhi lookout, mast pe, nahi rahaa jon ki duur se reef ke uppar wave ke dekh leta. 

 Nasilai reef pe 

Aath baj ke pandrah minute pas bhais rahaa jab ke reef dekha gais, aur Captain ke kosis ke bawajuut saarre aath baje Syria reef pe charr gais.

Chhe me se paanch lifeboat duub gais aur chhatwa me crew log madat khoje ke khatir gain. Uu log Nasilai gaon pahuchin lekin kaiviti log ke samghae nahi pain ki konchij bhais rahaa aur uu log ke Suva ke jagha Levuka lai jawa gais. Paanch baje sanjah ke Levuka pahunch ke ek rescue party taiyaar karaa gais jon ki Mangar (13 May) ke sabere rescue kosis suruu karin. Jab rescue boat Nasilai pauchis tab jaada girmitya log paani me rahin reef ke uppar aur jamin ke taraf jae ke kosis karat rahin lekin bahut log, jaada kar ke aurat aur larrkan log, jahaaj me rahin.
Jetna log jinda rahin uu log ke kaiviti log boat me Nasilai gaon lae gais. Aath baje raat ke rescue khalaas bhais. Duusar din sabere girmitya log ke Nasilai Immigration Depot aur huan se Nukulau lae jawa gais. Pachaas aur che girmitya aur tiin lascar log ke maut hoe gais rahaa. Agle dui hapta talak gyaarah aur log ke maut hoe gais.

 Yatra ke suchi 
Pahuche ke tarikManzilPassenger ke numberMaut2 January 1872Trinidad4203 Indian Immigrant Ship List24 November 1873 Trinidad41223   30 March 1874Nevis315-  28 January 1877Trinidad4473    2 February 1878Trinidad47411   14 May 1884Fiji43859 Indian indenture ships to Fiji

 Bahaari jorr 
 Indian indenture ships to Fiji
 Indian indenture system

 Aur dekho 

 References 

 Bibliography 

 K. L. Gillion, Fiji's Indian Migrants, p. 212, Oxford University Press, London, 1962, ISBN 0-19550-452-6
 Lubbock, Basil, Coolie ships and oil sailors, Brown, Son & Ferguson, 1981, ISBN 0-85174-111-8.  

Category:S
Syria